**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՄԱՍՀԱՆՈՒՄՆԵՐԻ ԾԱԽՍՄԱՆ 2025 ԹՎԱԿԱՆԻ ԾՐԱԳՐԻ**

Հայաստանի Հանրապետության Սյունիքի մարզի Կապան համայնքի մասհանումների ծախսման 2025 թվականի ծրագիրը բխում է համայնքի ռազմավարական նշանակության փաստաթղթերից՝ ներառված է հնգամյա զարգացման ծրագրում, միջնաժամկետ ծախսերի ծրագրում, 2025 թվականի տարեկան աշխատանքային պլանում, համայնքի սոցիալ-տնտեսական զարգացման առաջնահերթություններից է, ունի համայնքային կարևոր, այդ թվում՝ գյուղապահպան նշանակություն։

Այն համապատասխանում է մասհանումների ծախսման ծրագրով նախատեսված միջոցառումների ուղղություններին և առաջնահերթություններին, մասնավորապես՝ Հայաստանի Հանրապետության կառավարության 2022 թվականի սեպտեմբերի 1-ի N 1370-Ն որոշման հավելվածի 1-ին մասի 1)-ին կետի 1-ին ենթակետի <<ա>> պաբերությանը (գյուղատնտեսական նշանակության տեխնիկայի և մեքենամեխանիզմների տեխնոպարկի հիմնում) և 6)-րդ ենթակետի <<բ>> պարբերությանը (ավտոկայանատեղերի կառուցում և հարդարում)։

Մեքենամեխանիզմների տեխնոպարկի հիմնումը կարևոր է հետևյալ տեսանկյուններից՝

**1․ Համայնքային տեխնիկայի կենտրոնացված կառավարում և պահպանում** – Համայնքային սեփականություն հանդիսացող մեքենամեխանզիմների կենտրոնացված կայանումը մեկ վայրում կհեշտացնի դրանց կառավարումը, հաշվառումը և տեխնիկական վիճակի մշտական վերահսկողությունը։

**2․ Պատշաճ պահպանման պայմանների ապահովում –** տեխնոպարկը կապահովի կարևոր տեխնիկայի պաշտպանությունը եղանակային անբարենպաստ պայմաններից, կանխելով կոռոզիան, ներկի վնասումը և այլ բացասական հետևանքներ։ Սա կերկարաձգի տեխնիկայի շահագործման ժամկետը և կնվազեցնի վաղաժամկետ դուրսգրման ռիսկերը։

**3․ Սպասարկման և վերանորոգման գործընթացների օպտիմալացում** – տեխնոպարկի տարածքում մասնագիտացված սպասարկման հնարավորության ստեղծումը թույլ կտա իրականացնել պլանային և արտահերթ սպասարկում, ինչպես նաև անհրաժեշտ վերանորոգումներ արագ և արդյունավետ կերպով։ Կենտրոնացված մոտեցումը կապահովի տեխնիկայի մշտական պատրաստվածությունը աշխատանքի համար։

**4․ Տեխնիկական անվտանգության բարձրացում** – Տեխնոպարկը կհագեցվի անվտանգության համապատասխան համակարգերով, հակահրդեհային համակարգով և տեսադիտարկման, տեսահսկման համակարգով և կունենա պատասխանատու անձնակազմ, ինչը կբարձրացնի տեխնիկայի պահպանման անվտանգությունը և կկանխի չարտոնված մուտքը կամ օգտագործումը։

**5․ Պահեստամասերի և նյութերի կենտրոնացված կառավարում** – տեխնոպարկի տարածքում պահեստամասերի և անհրաժեշտ այլ նյութերի կենտրոնացված պահպանումը կհեշտացնի դրանց հաշվառումը, մատակարարւոմը և օպերատիվ օգտագործումը սպասարկման և վերանորոգման աշխատանքների ընթացքում։

**6․ Համայնքային բյուջեի արդյունավետ օգտագործում** – կենտրոնացված տեխնոպարկի ստեղծումը երկարաժամկետ կտրվածքում կհանգեցնի համայնքային բյուջեի միջոցների ավելի արդյունավետ օգտագործմանը՝ կրճատելով տեխնիկայի պահպանման, սպասարկման և վերանորոգման ծախսերը, ինչպես նաև երկարաձգելով դրա ծառայության ժամկետը։

**7․ Աշխատանքային գործընթացների կազմակերպում և համակարգում** – տեխնոպարկը կդռանա համայնքային տեխիկայի շահագործման և սպասարկման հետ կապված բոլոր գործըթնացների կենտրոնը, ինչը կբարելավի դրանց կազմակերպումն ու համակարգումը, կբարձրացնի արդյունավետությունը և կնվազեցնի ժամանակային կորուստները։

**8․ Մասնագիտական զարգացման հնարավորություններ** – տեխնոպարկի հիմքի վրա հնարավոր կլինի կազմակերպել համապատասխան մասնագետների վերապատրաստման և որակավորման բարձրացման դասընթացներ, ինչը կնպաստի համայնքային տեխնիկայի շահագործման և սպասարկման որակի բարելավմանը։

**9․ Անձնակազմի պայմանների բարելավում** – ճաշարանի, լոգարանի, սանհանգույցի նախատեսում։

**10․ Քաղաքացիական պաշտպանության պաշտպանական շինության ապահովում** – նկուղային հարկը կհարմարեցվի որպես քաղաքացիական պաշտպանական շինություն, ինչը շատ կարևոր է սահմանամերձ քաղաքի պարագայում։

Նախնական հաշվարկներով տեխնոպարկի շահագործումը համայնքի համար լրացուցիչ ֆինանսական բեռ չի լինի, քանի որ Կապանի կոմունալ ծառայությունը վարձակալվող տարածքում շահագործման ծախս արդեն իսկ իրականացնում է, սակայն այդ տարածքում առկա չեն խառատի, եռակցման, էլեկտրիկի, անվադողերի մոնտաժման և այլ արհեստանոցներ, և այդ ծառայությունները ձեռք են բերվում վճարովի ծառայությունների միջոցով։ Նոր կառուցվում տեխնոպարկում առկա կլինեն այդ բոլոր ծառայությունների հնարավորությունները։

Եթե ամեն դեպքում առաջանա լրացուցիչ ծախս իրականացնելու անհրաժեշտություն, համայնքի ֆինանսական միջոցներն ամբողջությամբ բավարարում են այդ ծախսերը հոգալու համար։

Հարկ ենք համարում նշել, որ տեխնոպարկի հիմնման համար մասհանումների գումարից ավել պահանջվող՝ 274 282,47 հազար դրամը, կտրամադրվի Կապան համայնքի բյուջեի պահուստային ֆոնդից՝ շինարարական աշխատանքների համար մրցույթ հայտարարելուց առաջ համապատասխան փոփոխություն կատարելով համայնքի բյուջեում։

Այսպիսով, համայնքային տեխնոպարկի ստեղծումը ռազմավարական նշանակություն ունի համայնքի արդյունավետ գործունության, տեխնիկայի պատշաճ պահպանման և շահագործման, ինչպես նաև բյուջետային միջոցների խնայողության տեսանկյունից։

Ծրագրի իրականացման շահառու են հանդիսանալու Կապան համայնքի բոլոր բնակիչները, այդ թվում՝ ազդակիր բնակավայրերի բնակիչները։

Վերոնշյալ ծրագիրը 2022 թվականի ընթացքում ռոյալթի վճարած կազմակերպությունների ազդակիր բնակավայրերի խնդիրների լուծմանն ուղղված առաջնահերթ և կարևոր նշանակություն ունեցող ծրագիր է։

**ՀԱՄԱՅՆՔԻ ՂԵԿԱՎԱՐ ԳԵՎՈՐԳ ՓԱՐՍՅԱՆ**